“ሰዎቹ በሚጥሉት ክልከላ ታዛዥ የሆነ ባህርይ ያለው ይታዘዛቸዋል እንጂ እኔኮ ታዝዤያቸውም አላውቅም። ግን እንደ መንግሥቱ ገዳሙ “ያው አፈርሳቸዋለሁ!” እያልኩ በአደባባይ አላውጅም። ደንብ፣ ህግ ብትል እኔ በጣጥሼ ነው የምሄደው። ሰው እስካልጎዳሁ ድረስ ይሄ ህግ ለህዝቡ፣ ለሃገሩ ያስፈልጋል፣ ያለሱ እንዴት እንኖራን የሚባልበት ካልሆነ አልታዘዘውም። እግዜር ከፈለገ በኋላ የሚቀጣኝ ከሆነም (አይመስለኝም እንጂ) ይቅጣኝ ከፈለገ። አሁን እኔ ሙሴ እንዲህ አታድርግ አሉኝና ምኔ ናቸው? ምኔም አይደሉም። ስትወድደው ነው፤ ካልወደድከው ምንህም አይደል። ቅድም እንደ ተጨዋወትነው ነው። ሰው ለጊዜውም ቢሆን ፊት ለፊቴ የሚያየው፣ የሚዳስሰው፣ የሚጨብጠው ፈጣሪው ወላጁ ነው። ግን ደግሞ ካልተመቸው ለእሱም ጠላት ሆኖ “አጥፋኝ ወይ ላጥፋህ” ይለዋል። እንዲያ ነው።”
